CELEX: 32007R1501
Language: hu
Date: 2007-12-18
Title: A Bizottság 1501/2007/EK rendelete ( 2007. december 18.) az endo-1,4-béta-xilanáz EC 3.2.1.8 (Safizym X) új felhasználásának takarmány-adalékanyagként való engedélyezéséről (EGT-vonatkozású szöveg)

19.12.2007   
            
            
               HU
            
            
               Az Európai Unió Hivatalos Lapja
            
            
               L 333/57
            
         
      A BIZOTTSÁG 1501/2007/EK RENDELETE
   
   (2007. december 18.)
   az endo-1,4-béta-xilanáz EC 3.2.1.8 (Safizym X) új felhasználásának takarmány-adalékanyagként való engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmány-adalékanyagok felhasználásának engedélyezéséről, valamint az engedélyek kibocsátásának feltételeiről és eljárásáról.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a Trichoderma longibrachiatum (CNCM MA 6-10W) (Safizym X) által termelt, az „állattenyésztésben alkalmazott adalékanyagok” kategóriába sorolandó endo-1,4-béta-xilanáz EC 3.2.1.8 készítmény kacsák takarmány-adalékanyagaként való új felhasználására vonatkozik.
            
         
               (4)
            
            
               A Trichoderma longibrachiatum (CNCM MA 6-10W) által termelt endo-1,4-béta-xilanáz EC 3.2.1.8 készítmény használatát határozatlan időre engedélyezte az 1453/2004/EK bizottsági rendelet (2) a brojlercsirkék esetében, a 943/2005/EK bizottsági rendelet (3) a hízópulykák esetében és az 1810/2005/EK bizottsági rendelet (4) a tojótyúkok esetében, valamint tíz évre engedélyezte a 497/2007/EK bizottsági rendelet (5) a malacok (elválasztott) esetében.
            
         
               (5)
            
            
               Új adatokat nyújtottak be a kacsáknál történő engedélyezés iránti kérelem alátámasztására. Az Európai Élelmiszer-biztonsági Hatóság (a továbbiakban: hatóság) 2007. július 10-i véleményében (6) arra a következtetésre jutott, hogy a Trichoderma longibrachiatum (CNCM MA 6-10W) (Safizym X) által termelt endo-1,4-béta-xilanáz EC 3.2.1.8 készítmény sem az emberi vagy az állati egészségre, sem a környezetre nincs káros hatással. A hatóság továbbá arra a következtetésre jutott, hogy a készítmény nem jelent más olyan kockázatot sem, amely az 1831/2003/EK rendelet 5. cikke (2) bekezdése értelmében kizárná e további állatkategóriára vonatkozó engedélyezést. A vélemény szerint a készítmény használata elősegíti a takarmányok emészthetőségét. A hatóság úgy véli, a forgalomba hozatalt követően különleges nyomonkövetési követelményekre nincs szükség. Emellett a hatóság az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag analitikai módszeréről szóló jelentést is ellenőrizte.
            
         
               (6)
            
            
               A készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az említett készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyag” kategóriába és az „emészthetőségfokozók” funkcionális csoportjába tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 18-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 269., 2004.8.17., 3. o.
   
      (3)  HL L 159., 2005.6.22., 6. o.
   
      (4)  HL L 291., 2005.11.5., 5. o. A 184/2007/EK rendelettel (HL L 63., 2007.3.1., 1. o.) módosított rendelet.
   
      (5)  HL L 117., 2007.5.5., 11. o.
   
      (6)  A takarmányban használt adalékanyagokkal és termékekkel vagy anyagokkal foglalkozó tudományos testületnek a kacsák takarmány-adalékanyagaként használt Safizym X (endo-1,4-béta-xilanáz) enzimkészítmény biztonságosságról és hatásosságáról szóló véleménye, az 1831/2003/EK rendelettel összhangban. Elfogadva 2007. július 10-én. EFSA Lap (2007) 520., 1–8. o.
   
      MELLÉKLET
      
                  Az adalékanyag azonosítószáma
               
               
                  Az engedély jogosultjának neve
               
               
                  Adalékanyag
                  (kereskedelmi név)
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg 12 %-os nedvességtartalmú teljes értékű takarmányban
               
            
                  Az állattenyésztésben alkalmazott adalékanyagok kategóriája. Funkcionális csoport: emészthetőség-fokozók.
               
            
                  4a1613
               
               
                  Société Industrielle Lesaffre
               
               
                  Endo-1,4-béta-xilanáz
                  EC 3.2.1.8
                  (Safizym X)
               
               
                  
                               
                           
                           
                              Az adalékanyag összetétele:
                              A Trichoderma longibrachiatum (CNCM MA 6-10W) által termelt endo-1,4-béta-xilanáz készítmény, melynek legkisebb aktivitása:
                              
                                           
                                       
                                       
                                          porított formában: 70 000 IFP (1)/g
                                       
                                    
                                           
                                       
                                       
                                          folyékony formában: 7 000 IFP/ml
                                       
                                    
                        
                               
                           
                           
                              A hatóanyag jellemzése:
                              A Trichoderma longibrachiatum (CNCM MA 6-10W) által termelt endo-1,4-béta-xilanáz
                           
                        
                               
                           
                           
                              Analitikai módszer (2):
                              Redukáló cukor meghatározása endo-1,4-béta-xilanázra, dinitroszalicilsav reagens és a keletkező redukáló cukor kolorimetriás reakciójával.
                           
                        
               
                  Kacsák
               
               
                  —
               
               
                  700 IFP
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Ajánlott adagolás a teljes értékű takarmányban kilogrammonként: 2 800 IFP.
                           
                        
                              3.
                           
                           
                              Nem keményítőalapú poliszacharidokban (főként arabinoxilánokban) gazdag összetett takarmányokban való alkalmazásra, pl. azokban, amelyek több mint 50 % búzát tartalmaznak.
                           
                        
               
                  2018.1.8.
               
            
         (1)  Egy IFP az az enzimmennyiség, amely percenként 1 mikromol redukálócukrot (xilóz-ekvivalenst) szabadít fel zab-xilánból 4,8 pH mellett és 50 °C-on.
      
         (2)  Az analitikai módszerek részletes leírása a közösségi referencialaboratórium alábbi honlapján található: www.irmm.jrc.be/crl-feed-additives